
Capitolul I
Dispoziţii generale

Art.1. (1) Departamentul pentru Pregătirea Personalului Didactic (DPPD) se organizează şi funcţionează în conformitate cu prevederile Legii Educaţiei Naţionale nr.1/2011, cu completările ulterioare, ale Legii privind Asigurarea Calităţii nr.87/2006 cu completările ulterioare, ale OMEN nr. 3850 din 16.05.2017 pentru aprobarea "Metodologiei-cadru de organizare a programelor de formare psihopedagogică în cadrul instituţiilor de învăţământ superior acreditate în vederea certificării competenţelor pentru profesia didactică", ale Cartei universitare a Universităţii Româno-Americane.
(2) Departamentul pentru Pregătirea Personalului Didactic este o unitate academică funcţională subordonată Senatului Universităţii Româno-Americane. 

Ca structură academică, asigură:
a. formarea iniţială psihopedagogică şi didactică, teoretică şi practică a studenţilor şi absolvenţilor în vederea obţinerii dreptului de a profesa în învăţământ.
b. formarea continuă a personalului didactic, a promovării profesionale prin sistemul de acordare a gradelor didactice
Art.2. DPPD se individualizează structural şi funcţional prin următoarele elemente: misiune şi obiective specifice; ofertă educaţională proprie; studenţi/cursanţi propria înscrişi la programul de studii psihopedagogice sau alte programe de studii organizate de DPPD; plan propriu de cercetare ştiinţifică; servicii distincte de secretariat şi evidenţă a activităţii.


Capitolul II
Misiune şi obiective

Art.3. Misiunea didactică şi ştiinţifică a DPPD constă în în formarea competenţelor profesionale definitorii pentru profesia didactică prin programe de studii de nivel universitar şi postuniversitar care satisfac exigenţele spaţiului european al învăţământului superior şi nevoile specifice ale învăţământului românesc.
Art.4. Programele realizate de DPPD sunt în concordanţă cu legislaţia educaţiei din România, cu standardele naţionale şi internaţionale privind competenţele cadrelor didactice şi ale celor de conducere, de îndrumare şi control din învăţământ.
Art.5. Ca structură specializată pentru profesionalizarea pedagogică şi formarea continuă a personalului didactic, DPPD al Universităţii Româno-Americană îndeplineşte următoarele funcţii specifice:
1) Formarea profesională iniţială pentru cariera didactică în vederea dobândirii competenţelor psihopedagogice, manageriale şi de didactica specialităţii pentru ocuparea funcţiilor didactice din învăţământul preuniversitar şi superior;
2) Formarea personalului de conducere, de îndrumare şi de control din învăţământ prin programe de master acreditate în domeniul managementului educaţional;
3) Organizarea unor programe de specializare postuniversitară de conversie profesională în vederea obţinerii unei noi specializări şi/sau a ocupării a noi funcţii didactice, altele decât cele ocupate în baza fonnării iniţiale;
4) Formarea continuă, psihopedagogică, metodică şi de specialitate a personalului didactic, de îndrumare şi control din învăţământul preuniversitar;
5) Organizarea unor programe de dobândire de către personalul didactic a unor competenţe complementare prin care se extinde categoria de activităţi ce pot fi prestate în activitatea curentă, cum ar fi instruirea asistată de calculator, predarea în limbi străine, consilierea educaţională şi orientarea în carieră, educaţia adulţilor şi altele, la solicitarea persoanelor şi/sau instituţiilor interesate;
6) Dezvoltarea unor activităţi de cercetare ştiinţifică fundamentală şi aplicativă în domeniu.
Art.6 DPPD are ca obiective:
1) asigurarea la standarde de calitate a unei pregătiri psihologice şi pedagogice, didactice şi manageriale;
2) realizarea unui învăţământ formativ centrat pe studenţi şi orientat pragmatic spre nevoile reale ale şcolii româneşti;
3) organizarea de programe postuniversitare de formare continuă şi perfecţionare a personalului didactic, potrivit cerinţelor unui învăţământ modern şi eficient;
4) implementarea soluţiilor de modernizare a învăţământului şi de sprijinire a reformei acestuia, precum şi transferul direct de informaţii şi de experienţă între cadrele didactice universitare din structura DPPD şi profesorii din şcolile de aplicaţie unde studenţii efectuează practica pedagogică;
5) realizarea de programe de cercetare în Ştiinţele Socio-Umane şi în Ştiinţe ale Educaţiei, orientate spre temele fundamentale şi spre priorităţile actuale ale şcolii românesti şi ale dezvoltării proceselor şi sistemelor de educaţie din spaţiul european al învăţământului superior care asigură profesionalizarea pentru cariera didactică;
6) Conversia profesională de nivel universitar şi profesional;
7) Susţinerea dezvoltării profesional-ştiinţifice a personalului didactic din universitate.



Capitolul III
Oferta educaţională

Art. 7. Departamentul pentru Pregătirea Personalului Didactic din Universitatea Româno-Americană asigură activităţi didactice pentru studii universitare de licenţă, pentru studii universitare de master şi pentru studii postuniversitare.
Art.8. - DPPD organizează programe de formare psihopedagogică de nivel I şi II atât pe parcursul studiilor universitare de licenţă, respectiv master, cât şi în regim postuniversitar, pentru ambele niveluri de certificare, cu respectarea prevederilor legale în vigoare, în condiţiile stabilite de lege. 
1) Pentru studenţii anilor I-lll/IV, înmatriculaţi la Nivelul I de pregătire psihopedagogică, DPPD asigură derularea activităţilor didactice prevăzute de planul de învăţământ stabilit la nivel naţional (OMEN nr. 3850 din 16.05.2017). Disciplinele de pregătire psihopedagogică sunt incluse în planul de învăţământ al facultăţii/specializării studentului ca discipline facultative şi sunt prevăzute cu credite distincte necesare finalizării programului de licenţă la specializarea respectivă.
Evidenţa rezultatelor studenţilor se ţine la DPPD şi se comunică, semestrial, facultăţilor de care studenţii aparţin, în vederea luării în considerare la redactarea Suplimentului la Diploma de licenţă. 
2) Pentru studenţii la cursuri de Masterat, DPPD asigură activităţi didactice prevăzute pentru nivelul II de pregătire psihopedagogică, conform planului de învăţământ stabilit la nivel naţional (OMEN nr. 3850 din 16.05.2017)
Art.9. DPPD organizează cursuri postuniversitare de conversie profesională sau formare continuă şi poate organiza programe de masterat
Art.10. Programele de studii oferite de DPPD sunt concepute şi aplicate în sistemul creditelor de studiu transferabile.



Capitolul IV
Certificarea studiilor pentru programele de studii oferite de DPPD

Art.11. Pentru certificarea pregătirii universitare şi postuniversitare asigurată prin Departamentul pentru Pregătirea Personalului Didactic, Universitatea Româno-Americană eliberează, după caz:
1) Certificat de absolvire, Nivelul I/Nivelul II, pentru absolvenţii DPPD care au finalizat programul de studii psihopedagogice de Nivel I, 30 credite, respectiv, de Nivelul II, 60 credite; Certificarea nivelului II de formare psihopedagogică se acordă prin cumularea celor 30 de credite de la nivelul I cu cele 30 de credite de la nivelul II.
2) Certificat de competenţă profesională, pentru promovarea programelor de formare continuă a personalului didactic din învăţământul preuniversitar;
Art. 12. Certificatul de absolvire a programului de formare psihopedagogică – nivelul I, acordă dreptul de a ocupa posturi didactice în învăţământul preşcolar, primar şi gimnazial.
Art. 13. Certificatul de absolvire a programului de formare psihopedagogică – nivelul II, acordă dreptul de a ocupa posturi didactice în învăţământul liceal, postliceal şi universitar.
Art. 14. Certificatele de absolvire a programelor asigurate de DPPD sunt eliberate de Universitatea Româno-Americană conform regimului actelor de studii. Absolvenţii care nu au promovat examenele de finalizare a studiilor universitare pot să primească, la cerere, o adeverinţă, eliberată de universitate/DPPD, care va specifica disciplinele promovate.




Capitolul V
Beneficiarii programelor de studii oferite de DPPD

Art.15. Activităţile DPPD se organizează pentru:
a. studenţi ai Universităţii Româno-Americane înmatriculaţi la studiile de licenţă sau de master;
b. absolvenţi ai învăţământului universitar, cu diplomă de licenţă sau master.



Capitolul VI
Planul de Învăţământ

Art.16. Programele de studii psihopedagogice, Nivelul I şi Nivelul li, se desfăşoară conform planului de învăţământ stabilit prin OMEN nr. 3850 din 16.05.2017.
Art.17. Cursurile Postuniversitare de Conversie profesională organizate de DPPD se desfăşoară cu respectarea planurilor de învăţământ aprobate de MEN şi a celorlalte condiţii prevăzute de metodologiile MEN de aplicare a Legii 1/201 I.
Art.18. Cursurile postuniversitare de perfecţionare/formare continuă a personalului didactic se desfăşoară cu respectarea planului de învăţământ avizat/acreditat de MEN.
Art.19. Activităţile didactice din cadrul programelor DPPD se organizează pe serii de curs şi grupe de seminar şi de practică, potrivit reglementărilor în vigoare.
Art. 20. Condiţiile de promovare, formele de evaluare, precum şi conţinutul disciplinelor de învăţământ sunt precizate în fişele disciplinelor.
Art.21. (1) Practica pedagogică a studenţilor se organizează pe grupe şi sub grupe în unităţi de învăţământ preuniversitar.
(2) În vederea realizării pregătirii practice din cadrul programelor de formare a personalului didactic, Universitatea Româno-Americană încheie acorduri-cadru cu inspectoratele şcolare.
(3) Îndrumarea studenţilor la practica pedagogică este asigurată de profesori din învăţământul preuniversitar care au statutul de mentori de practică pedagogică.
(4) Coordonarea practicii pedagogice pe specializări este asigurată de un cadru didactic universitar, având cel puţin funcţia didactică de lector. Acesta întocmeşte tematica şi activitatea desfăşurată de studenţi, evaluează împreună cu mentorul prestaţia studenţilor la lecţia finală şi face parte din comisia de examinare la colocviul de practică. Activităţile de practică pedagogică sunt cuprinse în posturi didactice potrivit prevederilor Legii.



Capitolul VII
Cercetare ştiinţifică şi dezvoltare profesională

Art.22. (1) DPPD desfăşoară activităţi de cercetare ştiinţifică proprie precum şi în colaborare cu celelalte structuri de cercetare din cadrul Universităţii RomânoAmericane şi ale facultăţilor de profil din alte instituţii de învăţământ superior.
(2) DPPD organizează periodic manifestări ştiinţifice de nivel local sau naţional şi se implică în organizarea de manifestări ştiinţifice de nivel naţional sau internaţional în parteneriat cu alte facultăţi ale Universităţii Româno-Americane, cu alte universităţi, Inspectorate Şcolare Judeţene, Case ale Corpului Didactic sau unităţi de practică pedagogică.
(3) Programele de cercetare ale DPPD se derulează sub forma proiectelor obţinute prin competiţie naţională, sub forma contractelor de cercetare încheiate cu beneficiarii şi a temelor de cercetare prevăzute în planul propriu de cercetare ştiinţifică şi finanţate din surse proprii.



Capitolul VIII
Organizare, personal didactic şi de conducere

Art.23. DPPD este o unitate didactică şi administrativă subordonată Senatului Universităţii.
Art.24. (1) DPPD este condus de un Consiliu alcătuit din: directorul departamentului şi două cadre didactice titulare.
2) Directorul DPPD este ales, o dată la 4 ani, prin vot secret de către membrii DPPD şi numit de către Senatul Universităţii.
Art.25. Departamentul are în componenţa sa personal didactic, personal auxiliar şi administrativ.
(1) Personalul didactic al Departamentului poate avea întreaga gamă de funcţii didactice specifice învăţământului superior şi este format din specialişti cu studii superioare in specializări specifice programelor asigurate de DPPD.
(2) Statul de funcţii al DPPD se aprobă de Senatul Universităţii Româno-Americane. Posturile didactice sunt ocupate de personal didactic titular sau asociat, potrivit prevederilor legale.
(3) Activităţile didactice la disciplinele din planul de învăţământ al DPPD sunt asigurate de specialişti în pedagogie, psihologie, sociologie, didactici speciale şi alte specializări ce derivă din misiunea instituţională.
(4) Personalul auxiliar şi cel administrativ al DPPD este dimensionat de către Consiliul de Administraţie şi Senatul Universităţii Româno-Americane.
Art.26. (1) Baza materială a DPPD este alcătuită din spaţii pentru activităţi didactice, laborator de informatică, cabinet de didactica specialităţii şi practică pedagogică, fond de carte psihopedagogică şi metodică, repartizat echilibrat la bibliotecile tuturor facultăţilor Universităţii Româno-Americane.
(2) Conducerile facultăţilor asigură săli de curs pentru desfăşurarea activităţilor aferente Departamentului, de comun acord cu cadrele didactice implicate în activităţile respective.



Capitolul IX
Dispoziţii finale

Art.28. Prezentul Regulament intră în vigoare începând cu anul universitar 2019-2020.



Modificarea Regulamentului se poate face numai cu aprobarea Senatului Universităţii Româno-Americane.


Aprobat în şedinţa Senatului Universităţii Româno-Americane din data de 15 .05.2019.

